Blue Sun Palace

Blue Sun Palace 2024ko Ameriketako Estatu Batuetako film dramatikoa  da. Lanean migratzaile asiarrak dira protagonista. Constance Tsang zinemagilearen opera prima da. Cannesko Kritikarien Astean Epaimahaiaren Saria irabazi zuen. Gidoia ere Constance Tsangena da. Iraupena: 116 minutu.

 Aktoreak 
 Lee Kang-sheng, Cheung gisa.
 Wu Ke-xi, Amy gisa.
 Haipeng Xu, Didi gisa.

 Argumentua 
Txinatar Urteberri eguneko festan, Amyk (Ke-Xi Wu) eta Didik (Haipeng Xu) lan egiten duten Queens auzoko (New York) masaje zentrora sartuko da gizon armatu bat, lapurreta egiteko asmoz, eta emakumea tirokatuko du ezustean. Gertaera tragiko horrek bitan zatituko du filmeko hiru pertsonaia nagusien beldurrak, zalantzak, amets galduak eta iraganeko mamuak erakutsiko ditu. Komunitate oso batenak diren mamuak. Amets amerikarraren aurpegi ilunaren enegarren adibidea erakusten du film honek. Etorkizun duin baten bila bertaratu diren arima inozenteek desesperazioaren ondorioz hartu behar dituzten erabakien erradiografia sotila bilakatuko da lana. 

 Filmaren ezaugarriak 
Espazio itxiak nagusituko dira —jatetxea, karaokea, masaje zentroa…—, oztopo bisualez betetakoak, eta horiek ikus-entzulearentzat deseroso izango den argiztapen ilun eta «zikin» desitxuratuarekin jantzitako ditu Tsangek, pertsonaien beraien eta bizi duten egoeraren proiekzio izanik. Badirudi New York hiriak atxilotu egin dituela. 

 Sariak 
 Urtea Lana Kategoria Nominazioa Emaitza202445. Cairoko Nazioarteko Zinemaldia Aktore onena Lee Kang-sheng  Golden Pyramid Saria Blue Sun Palace 202549. Hong Kongeko Nazioarteko Zinemaldia Firebird Awards (Zinema Gaztearen Leihaketa) Blue Sun Palace  Emakume aktore onena (Firebird Saria, Mandarinez) Wu Ke-xi, Haipeng Xu 

 Erreferentziak 

 Kanpo estekak 
 Ander Makazaga: "Mamuz betetako komunitate baten amets galduak", Irutxuloko Hitza, 2457.zk. 2025eko abuztuaren 30a.
 :[www.imdb.com/es-es/title/tt32119297/?reasonForLanguagePrompt=browser_header_mismatch Filma IMDb webgunean.]

Kategoria:2024ko filmak
Kategoria:Ameriketako Estatu Batuetako film dramatikoak
Kategoria:Queensen girotutako filmak
Kategoria:Mandarinerazko filmak